Tolong jelaskan mengenai HDMI dalam bahasa sunda

High-Definition Multimedia Interface (HDMI) nyaéta hiji antarbeungeut (interface) sakabéh audio/vidéo digital anu dirojong ku industri sarta henteu dikomprési. HDMI nyadiakeun antarbeungeut antara sababaraha sumber audio/vidéo digital nu cocog, saperti set-top box, pamuter DVD atawa panarima AV sarta digital audio jeung/atawa monitor vidéo nu cocog, saperti televisi digital (DTV).

HDMI ngarojong vidéo standar, nu di handapan, atawa definisi luhur, ditambah ku audio digital multi-kanal dina hiji kabel nunggal. Hal ieu henteu gumantung kana rupa-rupa standar DTV kayaning  ATSC, katut DVB(-T,-S,-C), sabab sakabéhna mangrupa enkapsulasi aliran (stréam) data MPEG, nu diliwatkeun kana dekoder, sarta kaluar jadi data vidéo nu teu dikompres, nu bisa jadi definisi luhur. Data vidéo ieu tuluy dienkode jadi TMDS keur transmisi digital ngaliwatan HDMI. HDMI ogé ngarojong audio digital 8 kanal nu henteu dikompres. Dimimitian ku versi 1.2, kiwari HDMI ngarojong tepi ka 8 saluran audio sa-bit. Sa-bit audio kiwari dipaké dina CD Super Audio.

Konektor HDMI Tipe A standar boga 19 pin, sedengkeun versi nu resolusina leuwih luhur disebut Tipe B, geus didefinisikeun, sanajan can ilahar dipaké oge. Tipe B boga 29 pin, bisa mawa saluran vidéo nu dimekarkeun pikeun dipaké jeung pidangan resolusi luhur. Tipe-B dirancang keur ngarojong resolusi nu leuwih luhur ti 1080p.

HDMI Tipe A cocog ka nu saméméhna jeung Digital Visual Interface (DVI-D) tumbu nyorangan (single-link) nu dipaké dina monitor komputer jeung kartu grafik modéren. Ieu hartina sumber DVI bisa ngajalankeun monitor HDMI, atawa sabalikna, ku cara maké adaptor atawa kabel nu cocog, ngan fitur audio jeung kadali jarak jauh HDMI-na mah moal bisa. Minangka tambahan, tanpa rojongan keur High-Bandwidth Digital Content Protection (HDCP) dina dua bagianana, kualitas katut resolusi vidéona bisa dihaja diturunkeun ku sumber sinyalna pikeun nyegah pamaké lamun hayang nempo, komo deui lamun hayang ngarékam eusi larangan (restricted content). (Nalika ampir sakabéh konéksi HDMI ngarojong HDCP, loba konéksi DVI mah henteu.) HDMI Tipe B cocog ka nu saméméhna kawas DVI tumbu ganda.

Nu ngadegkeun HDMI kasup pabrik éléktronika konsumén Hitachi, Matsushita Electric Industrial (Panasonic/National/Quasar), Philips, Sony, Thomson (RCA), Toshiba, jeung Silicon Image. Digital Content Protection, LLC (cabangna Intel) nyadiakeun HDCP keur HDMI. Minangka tambahan, HDMI boga rojongan ti produser-produser gambar meta Fox, Universal, Warner Bros., jeung Disney, katut operator sistim DirecTV jeung EchoStar (Dish Network), ogé CableLabs jeung Samsung.